İspaniyada gun erzinde ikinci terror akti toredilib - Azadliq Xeber
İspaniyada gün ərzində ikinci terror aktı törədilib
18 Avqust, 2017 05:06 xeber – Terrorçular Barselona yaxınlığındakı Kambrils şəhərində avtomobili piyadaların üzərinə sürüblər.”Report”un məlumatına görə, bu barədə “24 Horas” telekanalı xəbər verib.”Cadena Ser” radiostansiyasının xəbərinə görə, hadisə nəticəsində 2 nəfər ağır, 3 nəfər yüngül xəsarət alıb. Terrorçuların zərərsizləşdirildiyi bildirilir.Bundan əvvəl isə Kambrils polisi terror aktının baş verdiyini, bir neçə terrorçunun öldürüldüyünü bildirib. “24 Horas”ın məlumatına görə, antiterror əməliyyatı zamanı 4 terrorçu öldürülüb, 5-i yaralanıb. Telekanal atışmanı əks etdirən kadrları nümayiş etdirib.